इसके बाद आरंभ हुआ कवि सम्मेलन का दौर। युवा कवयित्री यशस्वी विश्वास ने जब अपनी रचना —’कुछ नए गम हबीब हो गए,फासले दिलो के करीब हो गए में सुनाया तो पूरा तालियों की गड़़गडाहट से गूंज उठा। वहीं भागलपुर से आयी माहे लका ने अपने अंदाज में —’ ज्योत से ज्वाला बन सकती है बेटी हिन्दु​स्तान की’ सुनाया तो पूरे माहौल में उत्साह का संचार हो गया। मुंगेर के शायर अनिरूद्ध सिन्हा ने तरन्नुम में पेश की गयी गजल से अपनी खास छाप छोड़ी। वहीं मृदुला झा ने गांव पर केन्द्रित अपनी रचनाओं का पाठ किया। इस मौके पर किरण शर्मा, कुमार विजय गुप्त, फैयाज रश्क, यदुनंदन झा द्विज, लाडले शायन, कुमार कर्ण, इकवाल हसन इकवाल,तारिक मतीन, एहतेशाम आलम, विकास,एसबी भारती, निरंजन शर्मा आदि कवियों ने रचनाओं का पाठकर भाव और वोध को अभिव्यक्ति प्रदान ​की।समारोह में कमर अमान, कमर आलम, मधुसूदन आत्मीय, नरेशचंद राय, प्रकाश नारायण, नारायण जलान, विदुशेखर,सृष्टि अदि ने हिस्सा लिया। समारोह का समापन प्रो शब्बीर हसन के उदबोधन से हुआ।